Odense Adresse-Contoirs Efterretninger, 1841-04-13
Odense. Red, er i Slutningen af f. Uge bleven meddeelt følgende: "Fremstilling af Fyens Stifts litterære Selskabs Virksomhed fra 1 Januar 1810 indtil 5 Marts 1811. Dette Selskabs Opmærksomhed har siden 1 Januar 1840 fortrinligviis været henvendt paa at fuldføre den Sag, hvis Begyndelse udspringer fra et Andragende af 21 Mai 1839 af Hr. Dr. Adjunct PaludanMüller, hvori han foreslog, at Selskabet skulde gjøre et Forsøg paa at tilveiebringe en Samling af de Actstykker til den danske Histories Oplysning, som maatte findes i Fyen, og - hvis dette lykkedes – da foranstalte et Udvalg af samme udgivet i sit eget Navn. Da dette Forslag gik ud paa at redde fra Undergang i historisk Henseende mangt vigtigt Actstykke, fandt det strax almindeligt bifald, og en Committee af 3 Medlemmer udnævntes, bestaaende af Dhrr. Dr. og Overlærer Kalkar, Dr. og Adjunct Paludan=Müller og Pastor Rohmann. Ligesom daværende Præses, Landets nuværende Konge, Hans Majestæt, Kong Christian den Ottende, strax interesserede sig levende for Sagen, saaledes fandt ogsaa et den 13 Juni fra Committeen til Præses indkommet Andragende om, at der maatte udgaae Anmodning til Autoriteterne i Stiftet om disses Medvirkning til Erhvervelsen af Oplysning om historiske Documenter m. m. strax kraftig Understøttelse, og Præses lod som Stiftets Gouverneur udgaae Opfordring gjennem de civile og geistlige Auctoriteter og Forespørgsel til Dhrr. Grever, Baroner og Stamhuusbesiddere om slige Documenter maatte forefindes i deres Arkiver. Resultatet heraf var, at Committeen i Mødet den 18 November 1840 saae sig istand til at berette, at de indkomne Actstykkers Mængde satte Muligheden af Forslagets Udførelse uden for al Tvivl. Der nedsattes nu en Committee, i Overeensstemmelse med Lovens § 13, til at bedømme, hvorvidt Selskabet burde gaae ind paa Planens Udførelse og hvilke Midler i pecuniær Henseende Selskabet dertil maatte anvende. Denne Committee, bestaaende af de 3 Herrer, Oberstl. v. Abrahamson, Professor Saxtorph og Pastor Hald, afgav under 2 December 1840 sin Betænkning, som gik ud paa, at Planen burde fremmes, og at de fornødne Resourcer burde i denne Henseende reserveres, at Materialiernes Samling, Ordnelse og Udgivelse maatte overgives til en Committee, hvortil valgtes Dhrr. Dr. Paludan=Müller, Dr. Kalkar og Pastor Rohmann. J. Slutningen af Aaret 1839 besteeg vor nuværende allernaadigste Konge Christian den 8de Tronen; Selskabets nye Præses, Hs. Kongl. Høihed Kronprinds Frederik Carl Christian til Danmark, befordrede det begyndte Arbeide og ifølge Høistsammes Forslag henvendte man sig ogsaa til Als, Ærøe og Lolland=Falster, som i ældre Tid havde været forenede med Fyen. Ligeledes udgik der, efter Committeens Ønske, Opfordring til Udlaan af de i de vedkommende Archiver værende Provsterets Protocoller, og de geistlige Skifteprotocoller. Den nedsatte Committee, har arbeidet med en saadan Jver, at den i Mødet den 29 Januar 1841 kunde fremlægge sit Arbeide som næsten færdigt fra Trykken, og under 21 Februar har den indberettet, at Skriftet nu er aldeles færdigt. Det maatte være af megen Vigtighed at erfare, hvorvidt den Samling Comiteen havde foretaget, bestod af lutter Actstykker, som ikke forhen have været trykte. Dette Hverv paatog Hr. Dr. Paludan Müller sig ved sit Ophold i Kjøbenhavn i Sommeren 1840, og befandtes det, at kun 16 forhen vare trykte, saavidt det nemlig havde været muligt ved det skeete Eftersyn at opdage; men skulde endog nogle flere Actstykker forhen have været aftrykte, vilde dog den nu foranstaltede Udgave blive meget nøiagtigere. Saaledes blev da Frugten af det i 1839 begyndte, gjennem 1840 og indtil nu fortsatte Arbeide, Samlingen og Udgivelsen af Skriftet: "Actstykker for størstedelen hidtil utrykte, til Oplysning især af Danmarks indre Forhold i ældre Tid: samlede og udgivne af Fyens Stifts litteraire Selskab i Odense 1840, trykte i det Hempelske Officin." Skriftet dediceredes til Hs. Maj. Kongen ved en DedicationsSkrivelse af Selskabets høie Præses, Kronprindsen.